Diari Oficial de la Generalitat Valenciana


Sumari del DOGV 5680, del 15-01-2008 (2008/145)

Aprovació del projecte d'urbanització del sector 2 residencial del sòl urbanitzable de Massalfassar.
----------------------------------------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/145


Data del document
:   28-12-2007

Organisme emissor
:   Ajuntament de Massalfassar

Tipus de document
:   Resolució

Descriptors 

:   * Massalfassar
    * pla d'urbanisme
    * administració local

Aprovació del projecte d'urbanització del sector 2 residencial del sòl urbanitzable de Massalfassar. [2008/145]  
L'alcalde de Massalfassar va dictar el dia 13 de novembre de 2007 el Decret número 210/2007, sobre aprovació del projecte d'urbanització del sector 2 residencial del sòl urbanitzable de Massalfassar, del següent tenor literal:  
«Per a l'àmbit de la unitat d'execució única del sector 2 del sòl urbanitzable residencial de Massalfassar, de la qual és agent urbanitzador la mercantil Zonario, SL.  
El dia 5 de desembre de 2006 (R.E. núm. 1372) Zonario, SL, va presentar el projecte d'urbanització redactat pels arquitectes Fco. Javier Bonilla Musoles i Rafael Yacer Camps, visat pel COACV el dia 21 de juny de 2006, així com l'annex a l'esmentat projecte redactat pels mateixos arquitectes i visat pel COACV el dia 13 de setembre de 2006, per a l'àmbit de la unitat d'execució única del sector 2 del sòl urbanitzable residencial de Massalfassar.   
Ulteriorment, la mateixa societat va presentar en data 11 de maig de 2007 (R.E. núm. 604) la documentació que esmenava el referit projecte d'urbanització inicialment aportat, en concret 4 plànols subscrits pels mateixos tècnics i visats pel mateix col·legi professional el dia 10 de maig de 2007, rubricats de la manera següent:  
- Núm. plànol: 7. Xarxa d'abastiment.  
- Núm. plànol: 8. Línies de mitjana tensió i centres de transformació.  
- Núm. plànol: 11. Instal·lació de gas.  
- Núm. plànol: 14. Instal·lació xarxa de reg.  
El dit projecte ha sigut exposat al públic per un termini d'un mes per mitjà d'inserció del corresponent anunci en el periòdic Las Provincias de 6 d'agost de 2007 i en el Diari Oficial de la Comunitat Valenciana número 5587, de 29 d'agost de 2007, articles 97.2.b), 96, 89.1 i 83.2.a) de la Llei 16/2005, de la Generalitat Valenciana, Urbanística Valenciana.  
Transcorregut el termini d'exposició pública, no s'han formulat al·legacions en relació al seu contingut.  
Consta en l'expedient informe tècnic favorable emés per l'arquitecte municipal el dia 13 de febrer de 2007.   
Hi Consten també altres dos informes tècnics emesos per l'enginyer tècnic municipal en dates 16 de febrer de 2007 i 25 de maig de 2007 respectivament; en el primer d'estos es posava de manifest l'existència de certes deficiències en el projecte que van ser declarades esmenades en l'ulterior informe a la vista de la documentació presentada per Zonario, SL, el dia 11 de maig de 2007 (R.E. núm. 604).  
Atés que s'han acomplit les determinacions disposades en els articles 97.2.b), 96, 89.1 i 83.2.a) de la Llei 16/2005, de la Generalitat Valenciana, Urbanística Valenciana.  
Atés que la competència per a l'aprovació del dit instrument l'exercix l'Alcaldia de conformitat amb el que establix l'article 21.1.j) de la Llei 7/1985, de Bases del Règim Local.  
Esta Alcaldia, resol:  
1r. Aprovar el projecte d'urbanització per a l'àmbit de la unitat d'execució única del sector 2 del sòl urbanitzable residencial de Massalfassar redactat pels arquitectes Fco. Javier Bonilla Musoles i Rafael Yacer Camps, visat pel COACV el dia 21 de juny de 2006, així com l'annex a l'esmentat projecte redactat pels mateixos arquitectes i visat pel COACV el dia 13 de setembre de 2006, això amb les modificacions que deriven de la documentació gràfica d'esmena presentada el dia 11 de maig de 2007 (R.E. núm. 604), subscrita pels mateixos tècnics i visada pel mateix col·legi professional el dia 10 de maig de 2007.  
2n. Requerir Zonario, SL, perquè present dos exemplars complets del projecte d'urbanització amb la documentació refosa que l'integra.  
3r. Procedir a les publicacions pertinents de la present resolució a l'efecte de la seua eficàcia i executivitat tan aviat com es declare expressament per este ajuntament el compliment per l'interessat d'allò que s'ha acordat en l'anterior apartat dispositiu.  
4t. Notificar la present resolució a tots els interessats que consten en l'expedient.»  
Cosa que es publica a l'efecte de la seua eficàcia i executivitat -una vegada declarat pel Decret número 241/2007, de 28 de desembre de 2007, expressament complit per l'interessat el requeriment acordat en l'apartat dispositiu 2n-, i s'advertix de la possibilitat que tenen els interessats d'interposar contra l'acte que es publica, el qual posa fi a la via administrativa d'acord amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs contenciós administratiu davant dels jutjats contenciosos administratius de València en el termini de dos mesos a comptar de l'endemà de la publicació del present segons el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o previ recurs potestatiu de reposició davant del mateix òrgan que ha dictat l'acte en el termini d'un mes a comptar de l'endemà de la publicació del present, de conformitat amb el que disposa l'article 117 de la Llei 30/1992, de 26 de novembre.  
Massalfassar, 28 de desembre de 2007.- L'alcalde president: Joaquín Soler Garibo.